Kiøbenhavns Postrytter, 1785-09-30
Kiøbenhavn, den 30 September. Søndagen den 25de Sept. aflagde Hs. kongel. Høihed Kronprindsesse Lovisa Augusta til det kongel. Huses og alle Tilstædeværendes Glæde og Fornøielse Sin Troes Bekiendelse, ved en høitidelig og hellig Confirmations=Act i Christiansborg Slots=Kirke. Kl. 1, da første Gang blev ringet, og Indgangene til Kirken vare aabnede, forføiede alle og enhver, som var forundt Entree, sig til Kirken, og indtoge de Pladse, paa hvilke deres billetter løde. Ridderne af Elephanten og Personer af første Classer neden i Kirken i Stolene paa begge Sider lige for Alteret. De fornemmeste Damer i de øverste Stole ved Siden af den kongel. Stoel og i Mezanine=Etagen paa begge Sider. Alle øvrige bleve ligeledes deres Pladser efter deres Entree Billets anviste, saavel til Galleriet i Kongens Etage, som i Stoele ne og paa Gangene nede i Kirken. Ved Alteret var udbredt et stort Gulvteppe, paa hvilket for Hs. K. H. KronPrindsessen var hensat en Læhnestoel med rødt Fløiel og Guldgaloner besat. Paa hver af de 4 Hiørner af Teppet stod en Sølvgueridon, og paa hver af disse en femarmed Sølvstage med hvide Voxlys. J Mezanine-Etagen var for de Høikongel. Personer indrettet 3de Stoele, med rødt Damast overtrukne, og dito Gardiner med udhængende rødt Fløiels Dække med Guldgaloner. Kl. 2 3/4 blev sammenringet, og da alle Pladse i Kirken var besatte, begav Hs. K. H. Kronprindsessen Sig til Kirken, over det øverste Gallerie omkring Orgelværket, ned i den for Høistsamme i Mezanine-Etagen indrettede Stoel. Strax derpaa kom Hs. Majestæt Kongen, Hs. Majestæt Dronningen og samtlige kongel. Herskaber, og saasnart Allerhøistsamme indtraadde i Deres Stoele, blev begyndt med den Psal I Jesu Navn &c., derefter blev den Psalme: "See me: Kongens Datter gaaer i Pagt istemmet, og medens den blev siunget, fremtraadde Hr. Confessionarius Doctor Bastholm ud af Dørren paa venstre Haand af Alteret, og stillede sig for Alteret, paa hvis høire Side Hr. Biskop Balle, Hr. Professor Janson, Hr. Professor Hornemann, Hr. Professor Moldenhauer, Hr. Stiftsprovst Schønheider, Hr. Provst Tybring og Slotspræsten Hr. Kofoed vare placerede, og til at bivaane denne hellige Act inviterede. Jmidlertid kom Hs. K. H. Kronprindsessen, med Sit Følge, udaf Glasdørren paa venstre Side af Alteret, og stillede Sig en liden Afstand fra Hr. Confessionarius Bastholm med den høire Side mod Alteret. Derpaa begyndte Confirmations=Acten, og imedens denne varede, stode begge Hds. K. Høiheds Damer, Kammerfrøken Møsting og Baronesse Holck, og Hs. K. Høiheds Cavalerer, Hr. Hofmester Buchwald og Hr. Kammerjunker Baron Knuth bag ved Læhnestolen. Efterat ovenmeldte Vers var afsiunget, blev af Hr. Confessionarius Bastholm holdt en Tale til Menigheden over den af Hs. K. H. Kronprindsessen valgte Text: "Vær troe indtil Døden, saa vil jeg give dig Livsens Krone", og da Talen var til Ende, besvarede Hs. K. Høihed med den fuldkomneste Færdighed til alle Tilhøreres Beundring og Glæde, de Spørgsmaal over Religionens Sandheder, som bleve Høistsamme forelagte. Da Examinationen, som varede noget over en Time, var til Ende, aflagde Hs. K. Høihed, ved at give Hr. Confessionarius Bastholm Haanden, Sin Troes Bekiendelse, hvorpaa Confessionarius med Haands Paalæggelse, som sædvanligt, giorde en Bøn over Hs. K. Høihed, og derpaa blev af Menigheden istemmet det Vers: "O grendseløse Kiærlighed; da dette var til Ende, holdt Hr. Confessionarius en kort Opmuntrings Tale til Prindsessen, og endte med en Bøn til Gud og med Velsignelsen. Til Slutning blev siunget det 9, 10, 11 Vers af den Psalme: "Tit klager du, hvor tungt det er, og imidlertid begav Hs. K. Høihed Sig igien op i Sin Stoel, og da Gudstienesten var forbie, tilligemed de samtlige kongel. Herskaber ud af Kirken.